9α. ΑΝΑΓΚ. ΝΟΜΟΣ υπ’ αριθ. 422 της 19/22 Ιουν. 1945 (ΦΕΚ Α΄ 160) Περί τροποποιήσεως του υπ’ αριθ. 182/1945 Α. Νόμου «περί ειδικής φορολογίας των κατά την πολεμικήν περίοδον πλουτησάντων». Άρθρ.5.-Δια κοινών αποφάσεων του Προέδρου της Κυβερνήσεως και του Υπουργού των Οικονομικών, δημοσιευομένων δια της Εφημερίδος της Κυβερνήσεως δύναται να τροποποιώνται αι κείμεναι διατάξεις όσον αφορά την σύνθεσιν των κατά το άρθρ. 8 του Ν. 5420 και άρθρ. 17 του Νόμ. 5940 Επιτροπών. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 